## Rješenje Agencije za zaštitu tržišnog natjecanja klasa UP/I-030-02/2001-01/64 od 27. lipnja 2002.

### NN 124/2002 (23.10.2002.), Rješenje Agencije za zaštitu tržišnog natjecanja klasa UP/I-030-02/2001-01/64 od 27. lipnja 2002.

# AGENCIJA ZA ZAŠTITU TRŽIŠNOG NATJECANJA

2006

Na
temelju članka 27. stavka 1. i članka 29. stavka 1. Zakona o zaštiti tržišnog
natjecanja (»Narodne novine«, broj 48/95, 52/97 i 89/98; dalje: ZZTN) u postupku
ocjene dopuštenosti koncentracije poduzetnika nastale stjecanjem većinskog
udjela i većinskog prava odlučivanja u temeljnom kapitalu poduzetnika Anita
d.d., sa sjedištem u Vrsaru, Petalon 1, od strane poduzetnika Adria Resorts
d.o.o., sa sjedištem u Rovinju, Obala Vladimira Nazora 1, zastupanog po
direktoru Rencu Miletiću, ravnatelj Agencije za zaštitu tržišnog natjecanja
donosi sljedeće

## RJEŠENJE

1.
Ocjenjuje se kao dopuštena koncentracija poduzetnika nas­tala stjecanjem
većinskog udjela i većinskog prava odluči­va­nja u temeljnom kapitalu
poduzetnika Anita d.d. od strane poduzetnika Adria Resorts d.o.o.

2.
Upisuje se u Upisnik o koncentracijama koncentracija poduzetnika iz točke 1.
izreke ovog rješenja.

3.
Poduzetnik Adria Resorts d.o.o. obveznik je plaćanja upravne pristojbe u u
iznosu od 155.000,00 kuna. Upravna pristojba uplaćuje se u korist Državnog
proračuna Republike Hrvat­ske u roku od petnaest (15) dana od dostave ovog
rješenja.

4. Ovo
rješenje bit će objavljeno u »Narodnim novinama«.

Obrazloženje

I.
Agencija za zaštitu tržišnog natjecanja (dalje: Agencija) zaprimila je 17.
listopada 2001. prijavu koncentracije poduzetnika nastale stjecanjem većinskog
udjela i većinskog prava odlučiva­nja u temeljnom kapitalu poduzetnika Anita
d.d., sa sjedištem u Vrsaru, Petalon 1, od strane poduzetnika Adria Resorts
d.o.o., sa sjedištem u Rovinju, Obala Vladimira Nazora 6.

Zaprimljena
prijava koncentracije poduzetnika nije u potpunosti sadržavala podatke i
dokumentaciju nužne za davanje ocje­ne o dopuštenosti predmetne koncentracije u
smislu odredbe članka 24. ZZTN, te je Agencija dopisima od 15. travnja 2002. i
22. svibnja 2002. zatražila nadopunu iste.

Traženi podaci zaprimljeni su 3. lipnja 2002. od
strane stjecatelja većinskog udjela, poduzetnika Adria Resorts d.o.o., te se
taj dan, sukladno odredbi članka 23. stavka 2. ZZTN, smatra danom podnošenja
prijave predmetne koncentracije.

II. U postupku ocjene prijavljene koncentracije
utvrđene su sljedeće činjenice:

a) Pravni temelj provedbe koncentracije poduzetnika
je Ugovor o prodaji i prijenosu dionica Anite d.d., sklopljen 14. lipnja 2001.
između rečenog poduzetnika, kao kupca, te Hrvatskog fonda za privatizaciju i
Državne agencije za osiguranje štednih uloga i sanaciju banaka, kao
prodavatelja.

Prije
provođenja predmetne koncentracije poduzetnika, podnositelj prijave iste,
poduzetnik Adria Resorts d.o.o. imao je 24,88 posto udjela u temeljnom kapitalu
poduzetnika Anita d.d.

Nakon
zaključenja naznačenog Ugovora poduzetnik Adria Resorts d.o.o. je stekao ukupno
80,65 posto udjela u temeljnom kapitalu navedenog poduzetnika. Na taj način je
poduzetnik Adria Resorts d.o.o. stekao većinski udjel i većinsko pravo
odlučivanja u poduzetniku Anita d.d., čime je, sukladno odredbi članka 21.
stavka 1. ZZTN, nastala koncentracija poduzetnika.

b)
Ukupan godišnji promet sudionika koncentracije ostvaren prodajom roba i usluga
u obračunskom razdoblju koje je prethodilo koncentraciji (prema godišnjim
financijskim izvješćima za 2000.), prije oporezivanja, iznosi:

*Tabela 1.*

|  |  |
| --- | --- |
| Sudionik koncentracije | Ukupan godišnji prihod   sudionika koncentracije u   godini koja je prethodila   nastanku koncentracije |
| Grupa Tvornica duhana Rovinj | 1.708.232.000,00 kn |
| Anita d.d. | 107.221.057,16 kn |

if !supportEmptyParas endif

Prema odredbi
članka 22. stavka 1. ZZTN, prijava namjere provedbe koncentracije obvezno se
podnosi na ocjenu Agenciji ako ukupan godišnji promet svih
poduzetnika – sudionika koncentracije, ostvaren prodajom roba i
usluga, prelazi iznos od 700.000.000,00 kuna u obračunskom razdoblju koje je
prethodilo koncentraciji, odnosno ukupan godišnji promet svakog ili najmanje
dva poduzetnika – sudionika koncentracije, ostvaren prodajom roba i
usluga, prelazi iznos od 90.000.000,00 kuna u obračunskom razdoblju koje je
prethodilo koncentraciji.

Uvjeti
iz članka 22. stavka 1. ZZTN moraju biti ispunjeni kumulativno. Pri tome na
strani stjecatelja većinskog udjela i većinskog prava odlučivanja u obzir se
uzima prihod cijele grupe ostvaren na svjetskoj razini (worldwide), a ne samo
prihod izravnog sudionika koncentracije, dok se na strani poduzetnika u kojem
se stječe većinski udjel i većinsko pravo odlučivanja uzima u obzir isključivo
prihod koji je isti ostvario.

U
konkretnom slučaju pri izračunavanju ispunjavaju li se uvjeti za obveznu
prijavu namjere provedbe koncentracije na strani stjecatelja većinskog udjela i
većinskog prava odlučivanja u obzir se uzima prihod cijele Grupe Tvornice
duhana Rovinj, iskazan u konsolidiranom izvješću tog poduzetnika, a ne samo
ukupan prihod njegovog supsidijara, direktnog sudionika koncentracije,
poduzetnika Adria Resorts d.o.o.

Naime, Tvornica duhana Rovinj d.d. je kao jedini
osnivač poduzetnika Adria Resorts d.o.o. imatelj 100 posto udjela u temeljnom
kapitalu tog poduzetnika.

c) U predmetnom slučaju je kao mjerodavno tržište
određeno tržište djelatnosti pružanja usluge hotelskog i motelskog smješta­ja,
s restoranom na području zapadne obale i kopna Istarske županije tijekom 2000.

Naime, u konkretnom slučaju riječ je o koncentraciji
poduzetnika sa sjedištima u Rovinju i Vrsaru, te je stoga učinak iste promatran
s aspekta djelatnosti pružanja usluga hotelskog i motelskog smještaja, s
restoranom na području zapadne obale i kopna Istarske županije, budući da je na
tom području ujedno najveća koncentracija poduzetnika koji obavljaju spomenutu
djelatnost u Istarskoj županiji.

Osim
toga, na temelju Javne ponude za preuzimanje poduzetnika Jadran-Turist Rovinj
d.d., od 2. i 5. veljače 2001., poduzetnik Adria Resorts d.o.o. je stekao
većinski udjel i većinsko pravo odlučivanja u tom poduzetniku, na temelju čega
je nastala koncentracija poduzetnika u smislu članka 21. stavka 1. ZZTN.

d) Na
mjerodavnom tržištu u 2000., dakle u godini koja je prethodila koncentraciji
bilo je prisutno ukupno 32 poduzetnika, koji su ostvarili ukupan prihod u
iznosu od 1.552.126.125,00 kuna, utvrđeno prema šifri djelatnosti 55.11
Nacionalne klasifikacije djelatnosti (»Narodne novine«, broj 3/97 i 7/97).

e) Tržišni udjeli poduzetnika, sudionika ove
koncentracije, s obzirom na ukupno ostvarene prihode u 2000. u odnosu na ukupni
prihod i tržišne udjele ostalih poduzetnika prisutnih na mjerodavnom tržištu,
prikazani su u sljedećoj tabeli:

*Tabela 2.*

Struktura
mjerodavnog tržišta pružanja usluga hotelskog i motelskog smještaja, s restoranom,
na području zapadne obale i kopna Istarske županije tijekom 2000.
*(prema ukupnim prihodima poduzetnika, u kunama)*

|  |  |  |  |
| --- | --- | --- | --- |
| R.  broj | if !supportEmptyParas endif  Naziv poduzetnika | Ukupni prihodi   u 2000.,    kn | Tržišni  udjel,    u %  (2000.) |
| 1. | 2. | 3. | 4. |
| 1. | Riviera Holding d.d., Poreč | \* | 19,89% |
| 2. | Plava laguna d.d., Poreč | \* | 17,70% |
| **3.** | **Jadran-Turist Rovinj d.d.,** | if !supportEmptyParas endif | if !supportEmptyParas endif |
| if !supportEmptyParas endif | **Rovinj** | **221.755.934,00** | **15,15%** |
| 4. | Istraturist Umag d.d., Umag | \* | 14,09% |
| 5. | Arenaturist d.d., Pula | \* | 10,36% |
| 6. | Anita d.d., Vrsar | 107.221.057,00 | 7,33% |
| 7. | Valalta d.d., Rovinj | \* | 7,33% |
| 8. | Rovinjturist d.d., Rovinj | \* | 1,11% |
| **9.** | **Otok Katarina d.o.o., Rovinj** | **8.803.502,00** | **0,60%** |
| 10. | ostali 21 srednje veliki i mali | if !supportEmptyParas endif | if !supportEmptyParas endif |
| if !supportEmptyParas endif | poduzetnik | 94.449.940,00 | 6,44% |
| if !supportEmptyParas endif | *Ukupno* | *1,463.512.562,00* | *100,00%* |

Izvor i
obrada: Agencija, Odjel za za istraživanje, analitiku i informatiku prema
podacima nadležnih tijela

\*
Napomena: podaci izuzeti od objavljivanja jer predstavljaju poslovnu tajnu
poduzetnika.

if !supportEmptyParas endif

Podnositelj prijave tijekom
ovog obračunskog razdoblja nije bio ni izravno ni neizravno, putem povezanih
društava, prisutan na mjerodavnom tržištu.

Istovremeno, drugi sudionik koncentracije, poduzetnik
Anita d.d. je na mjerodavnom tržištu prema kriteriju ostvarenog ukupnog prihoda
ostvario udjel od 7,33 posto. Slijedom iznijetoga očigledno je da nakon
provođenja predmetne koncentracije dolazi do preuzimanja tržišnog udjela tog
poduzetnika od strane poduzetnika Adria Resorts d.o.o.

Budući da je poduzetnik Adria
Resorts d.o.o. prethodno stekao i većinski udjel i većinsko pravo odlučivanja u
temeljnom kapitalu poduzetnika Jadran-Turist Rovinj d.d. i njegovom povezanom
društvu, poduzetniku Otok Katarina d.o.o., nakon provođenja predmetne
koncentracije poduzetnik Adria Resorts d.o.o. imat će na mjerodavnom tržištu
ukupan udjel od 23,08 posto.

f) Tržišni udjel sudionika koncentracije na mjerodavnom tržištu utvrđen prema
kriteriju broja noćenja domaćih i stranih turista tijekom 2000., prikazan je u
sljedećoj tabeli:

 *Tabela
3.*

Struktura mjerodavnog tržišta
djelatnosti pružanja usluga hotelskog i motelskog smještaja, s restoranom, na
području zapadne obale i kopna Istarske županije u 2000.
*(prema broju noćenja domaćih i stranih turista)*

if !supportEmptyParas endif

|  |  |  |  |  |
| --- | --- | --- | --- | --- |
| Red.  broj | Naziv poduzetnika | Broj  turističkih  noćenja  u 2000. | Tržišni    udjel,  u%  (2000.) | Tržišni  udjel  Ù2 |
| 1. | 2. | 3. | 4. | 5. |
| 1. | Riviera Holding d.d., Poreč | \* | 21,03% | 442,44 |
| 2. | Plava laguna d.d., Poreč | \* | 18,22% | 331,87 |
| 3. | Arenaturist d.d., Pula | \* | 13,26% | 175,77 |
| **4.** | **Jadranturist d.d., Rovinj** | **1.351.993** | **11,77%** | **138,43** |
| 5. | Istraturist Umag d.d., Umag | \* | 13,65% | 186,19 |
| 6. | Anita d.d., Vrsar | 1.284.321 | 11,18% | 124,92 |
| 7. | Rovinjturist d.d., Rovinj | \* | 1,22% | 1,48 |
| 8. | NP Brijuni, Pula | \* | 0,21% | 0,05 |
| 9. | DRC Puntižela d.d., Pula | \* | 0,64% | 0,41 |
| 10. | Valalta d.d., Rovinj | \* | 3,53% | 12,43 |
| **11.** | **Otok Katarina d.o.o.,** | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | **Rovinj** | **32.372** | **0,28%** | **0,08** |
| 12. | Hotel Pula, Pula | \* | 0,28% | 0,08 |
| 13. | Tehnoekologija, Medulin | \* | 1,30% | 1,70 |
| 14. | Laguna Novigrad d.d., | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | Novigrad | \* | 3,43% | 11,79 |
| if !supportEmptyParas endif | *Ukupno:* | *11.490.970* | *100,00%* | *1.427,63* |

Izvor i
obrada: Agencija, Odjel za za istraživanje, analitiku i informatiku prema
podacima nadležnih tijela

\*
Napomena: podaci izuzeti od objavljivanja jer predstavljaju poslovnu tajnu
poduzetnika.

Iz iznijetih podataka proizlazi da će poduzetnik Adria Resorts d.o.o., nakon provedene koncentracije, preuzimanjem tržišnog udjela poduzetnika Anita d.d. povećati tržišni udjel preuzet od poduzetnika Jadran-Turist Rovinj d.d. i njegovog povezanog društva, poduzetnika Otok Katarina d.o.o., i to za 0,28 posto, te će imati tržišni udjel od ukupno 23,23 posto.

Herfindahl - Hirschmanov Indeks (HHI) kojim se mjeri koncentriranost na mjerodavnom tržištu iznosi 1.427,63 što pokazuje da je riječ o umjereno koncentriranom tržištu. Naime, HHI indeks je općeprihvaćeno mjerilo za izračun koncentiranosti konkretnog tržišta, a koji se računa zbrajanjem kvadrata tržišnih udjela poduzetnika prisutnih na mjerodavnom tržištu. U konkretnom slučaju HHI iznosi 1.427,63 što pokazuje da je riječ o umjereno koncentriranom tržištu.

Naime, tržišta na kojima HHI iznosi između 1000 – 1800 bodova smatraju se umjereno koncentriranima.

g) Tržišni udjel sudionika koncentracije na mjerodavnom tr­žiš­tu utvrđen prema kategorijama smještajnih objekata-hotela tijekom 2000., prikazan je u sljedećoj tabeli:
if !supportLineBreakNewLine
endif

*Tabela* *4.*Struktura mjerodavnog tržišta pružanja hotelskog i motelskog smještaja, s restoranom, na području zapadne obale i kopna Istarske županije prema kategorijama smještajnih objekata-HOTELI na dan 15. kolovoza 2001.

if !supportEmptyParas endif

|  |  |  |  |  |
| --- | --- | --- | --- | --- |
| Red.  broj | Naziv poduzetnika | Broj hotela  s 3 (\*\*\*)  zvjezdice | Tržišni udjel,  u % | Broj hotela  s 4 (\*\*\*\*)  zvjezdice |

 Tržišni udjel,   u %  if !supportEmptyParas endif || 1. | 2. | 3. | 4. | 5. | 6. |
| 1. | Riviera Holding d.d., Poreč | \* | 22,20 | - | - |
| 2. | Plava laguna d.d., Poreč | \* | 29,60 | - | - |
| 3. | Arenaturist d.d., Pula | \* | 11,10 | - | - |
| 4. | Jadranturist d.d., Rovinj | 3 | 11,10 | 1 | 50,00 |
| 5. | Istraturist Umag d.d., Umag, | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |
| if !supportEmptyParas endif | Hotel: »Sol Elite Koralj« | - | - | 1 | 50,00 |
| 6. | Anita d.d., Vrsar | 1 | 3,70 | - | - |
| 7. | NP Brijuni, Pula | 1 | 3,70 | - | - |
| 8. | DRC Puntižela d.d., Pula – turističko naselje | - | - | - | - |
| 9. | Valalta d.d., Rovinj – naturističko naselje | - | - | - | - |
| 10. | Otok Katarina d.o.o., Rovinj | - | - | - | - |
| 11. | Laguna Novigrad d.d., Novigrad | \* | 7,47 | - | - |
| 12. | ostali poduzetnici: | \* | 11,11 | - | - |
| if !supportEmptyParas endif | *Ukupno:* | *27* | *100.00%* | *2* | *100,00%* |

Izvor i
obrada: Agencija, Odjel za za istraživanje, analitiku i informatiku prema
podacima nadležnih tijela.

\*
Napomena: podaci izuzeti od objavljivanja jer predstavljaju poslovnu tajnu
poduzetnika.

if !supportEmptyParas endif

Nakon
provođenja ove koncentracije poduzetnika na mjerodavnom tržištu dolazi do
povećanja tržišnog udjela poduzetnika Adria Resorts d.o.o., izračunatog prema
kriteriju kategorija smještajnih objekata-hotela, te će isti iznositi 13,33
posto udjela u smještajnim objektima-hotelima s tri zvjezdice, dok će udjel u
smješ­tajnim objektima-hotelima s četiri zvjezdice ostati nepromijenjen. Naime,
stjecanjem većinskog udjela i većinskog prava odlučivanja u poduzetniku
Jadran-Turist Rovinj d.d., poduzetnik Adria Resorts d.o.o. je stekao i tržišni
udjel tog poduzetnika s obzirom na broj hotela s četiri zvjezdice, a koji
iznosi 50 posto.

 III. Uprava poduzetnika Adria Resorts d.o.o.
pravno i gospodarski obrazlaže koncentraciju navodeći da je rečeni poduzetnik
odlučio započeti s investicijskim ciklusom u turističkoj gospodarskoj grani.
Društvo je započelo investicijski ciklus preuzimanjem trgovačkog društva
Jadran-Turist Rovinj d.d. Zbog niza komparativnih prednosti i potencijala
prepoznatih u trgovačkom društvu Anita d.d. investicijska aktivnost nastavljena
je u tom društvu. Razgranatost poslovanja navedenih društava prepoznata je kao
okosnica oko koje će se graditi budući planovi te koja će naknadno dovesti do
sinergijskih učinaka koji će biti bazirani na smanjenju troškova te jačem i
većem zajedničkom nastupu na ovom tržištu.

IV.
Razmatrajući činjenice vezane uz ocjenjivanje dopušte­nosti prijavljene
koncentracije poduzetnika, Savjet za zaštitu tržišnog natjecanja na 61.
sjednici, održanoj 27. lipnja 2002., ocijenio je da je u konkretnom slučaju
riječ o dopuštenoj koncentraciji.

a) Pri
donošenju ovakve odluke Savjet za zaštitu tržišnog natjecanja osobito je uzeo u
obzir činjenicu da je prije provođenja ove koncentracije poduzetnik Adria
Resorts d.o.o. stekao većinski udjel i većinsko pravo odlučivanja u temeljnom
kapitalu poduzetnika Jadran-Turist Rovinj d.d., čime je preuzeo dotadašnje
tržišne udjele rečenog poduzetnika.

Stoga,
nakon provođenja ove koncentracije dolazi do pove­ća­nja već preuzetog tržišnog
udjela poduzetnika Jadran-Turist Rovinj d.d. ostvarenog na mjerodavnom tržištu
djelatnosti pruža­nja usluga hotelskog i motelskog smještaja s restoranom na
području zapadne obale i kopna Istarske županije, tijekom 2000.

Međutim,
povećanjem tržišnih udjela, izračunatih prema kriterijima ukupnog prihoda
ostvarenog na mjerodavnom tržištu, broja noćenja domaćih i stranih turista i
kategorijama smještajnih objekata – hotela, na mjerodavnom tržištu se
ne stvara novi niti jača postojeći tržišni položaj tih poduzetnika, osobito ne
na način da bi se provođenjem ove koncentracije znatno ili trajno ograničilo
ili ukinulo slobodno tržišno natjecanje.

Dakle, u konkretnom slučaju nije riječ o zabranjenoj
koncentraciji iz članka 21. stavka 1. ZZTN, u svezi s člankom 36. ZZTN.

b) Nadalje, pri donošenju ovakve odluke Savjet za
zaštitu tržišnog natjecanja uzeo je u obzir i činjenicu da je mjerodavno
tržište, po broju sudionika, dobro strukturirano, te da niti jedan od sudionika
nema vladajući položaj na istom.

Osim toga, u ostalim poduzetnicima prisutnim na
mjerodavnom tržištu imatelji većinskog udjela i većinskog prava odlučiva­nja su
Grupa Lukšić, Grupa Bibione Terme S.p.a. i Tacana S.A., te Zagrebačka banka
d.d.

c) HH
indeks iznosi 1.427,63 boda, što znači da je u ovom slučaju riječ o umjereno
koncentriranom tržištu.

d)
Savjet za zaštitu tržišnog natjecanja je, također, uzeo u obzir i činjenicu da
su znatna sredstva uložena u podizanje kvalitete ponude pojedinih hotela i
turističkih naselja, te da će se očekivana ulaganja u poboljšanje kvalitete
turističkih usluga u poduzetniku Anita d.d. povoljno odraziti na razvoj turizma
na mjerodavnom tržištu, kao i na djelatnosti povezane s turizmom.

S obzirom na gore iznijeto, odlučeno je kao u točki
1. izreke ovog rješenja.

V. Sukladno iznijetim činjenicama odlučeno je da se
prijav­ljena koncentracija kao dopuštena upiše u Upisnik o koncentracijama, kao
što je naznačeno u točki 2. izreke ovog rješenja.

VI. Za rješenje kojim se, prema odredbi članka 36.
ZZTN, okončava postupak pred Agencijom, sukladno odredbi članka 14. tarifni
broj 108. Zakona o izmjenama i dopunama Zakona o uprav­nim pristojbama
(»Narodne novine«, br. 131/97), plaća se upravna pristojba u iznosu od 5.000,00
kuna.

Nadalje, za rješenje o upisu u Upisnik o
koncentracijama, prema članku 1. stavku 1. Uredbe o izmjenama tarife Zakona o
upravnim pristojbama (»Narodne novine«, br. 116/00), plaća se upravna pristojba
u iznosu od 150.000,00 kuna.

Dakle, podnositelj prijave, poduzetnik Adria Resorts
d.o.o. je obveznik plaćanja upravne pristojbe u ukupnom iznosu od 155.000,00
kuna. Iznos iz točke 3. izreke ovog rješenja uplaćuje se posebnom uplatnicom u
korist Državnog proračuna Republike Hrvatske u roku od petnaest (15) dana od
dana dostave ovog rješenja na račun broj: 1001005-1863000160, poziv na broj:
24/5002 - (navesti matični broj subjekta).

Pristojbeni obveznik dužan je dokaz o izvršenoj
uplati uprav­ne pristojbe dostaviti Agenciji bez odgode, a najkasnije u roku od
osam (8) dana od izvršene uplate, pozivom na broj, klasa:
UP/I-030-02/2001-01/16. U protivnom će Agencija, primjenom članka 10. stavka 2.
Zakona o upravnim pristojbama, pokrenuti postupak prisilne naplate upravne
pristojbe.

VII. Sukladno članku 37.a stavku 1. ZZTN, rješenja
donesena prema odredbama članka 35. i 36. ZZTN, bit će objavljena u »Narodnim
novinama«, te je stoga odlučeno kao u točki 4. izreke ovog rješenja.

Uputa o pravnom lijeku

Ovo
rješenje je konačno u upravnom postupku. Protiv ovog rješenja nije dopuštena
žalba, ali nezadovoljna stranka može pokrenuti upravni spor pred Upravnim sudom
Republike Hrvatske u roku od trideset (30) dana od dana dostave ovog rješenja.

Klasa: UP/I-030-02/2001-01/64

Urbroj: 580-02-02-10-8

Zagreb,
27. lipnja 2002.

Ravnatelj
**mr. sc.** **Hrvoje
Momčinović**, v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Rješenje, NN 124/2002-2006
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)